Erlasse Kanton Graubünden    780.200   Cunvegna interchantunala davart la vendita da sal  en Svizra   dals 22 da november 1973   approvada dal cussegl federal ils 4 da december 1974   entrada en vigur il 1. d'october 1975   Art. 1  Questa cunvegna ha l'intent da crear in urden da vendita da sal unitar per  il territori da la Svizra mantegnend   Intent  ils regals da sal chantunals.   Art. 2  Il dretg che sa basa sin ils regals da sal chantunals d'importar e da vender  sal sco er maschaidas cun in cuntegn da 30 pertschient u dapli da clorid da  natrium e d'aua da sal vegn exequì per incarica dals chantuns ch'èn sa  participads a questa cunvegna tras la societad da las salinas svizras  reunidas dal Rain, societad anonima a Schweizerhalle, numnada qua  sutvart «salinas dal Rain».   Regal da sal   Art. 3  Las salinas dal Rain incasseschan – a quint dals chantuns ch'èn sa  participads a questa cunvegna – taxas da regal unitaras, graduadas tenor  ils geners da sal.   Taxas  Art. 4  1 Ils pretschs da furniziun da las salinas dal Rain per ils differents geners  da sal duain vegnir concepids en moda unitara.   Pretschs  2 En ils pretschs da furniziun èn inclusas las taxas da regal.   Art. 5  Las taxas da regal vegnan pajadas regularmain als chantuns da las salinas  dal Rain tenor ina clav da repartiziun.   Entradas   Art. 6  Ils organs da questa cunvegna èn: Organs – il cussegl administrativ,  – la direcziun,  – l'organ da controlla  da las salinas dal Rain.       1     780.200 Cunvegna interchantunala davart la vendita da sal en Svizra     Art. 7  1 Mintga chantun acziunari ha il dretg d'ina represchentanta u d'in  represchentant en il cussegl d'administraziun da las salinas dal Rain.   Cussegl  d'administraziun   2 Areguard questa cunvegna ha il cussegl d'administraziun las suandantas  incumbensas ultra da sias cumpetenzas fixadas en ils statuts:  a) definir l'import da las taxas da regal e fixar la clav da repartiziun;  b) approvar il rendaquint da las taxas da regal;  c) indemnisar ils organs da questa cunvegna sco er remunerar ils custs   da distribuziun e d'administraziun ch'èn resultads per las salinas dal  Rain;   d) survegliar che las disposiziuns da questa cunvegna vegnian  observadas.   3 Tar fatschentas tenor l'alinea 2 litera a) fin d) han il dretg da votar mo las  commembras ed ils commembers dal cussegl d'administraziun ch'èn  represchentantas u represchentants dals chantuns ch'èn sa participads a  questa cunvegna.   Art. 8  1 La direcziun da las salinas dal Rain surpiglia tut las incumbensas che  n'èn betg vegnidas surdadas ad in auter organ.   Direcziun   2 I sa tracta numnadamain da las suandantas incumbensas:  a) garanzia e promoziun cumpletta da la distribuziun da tut ils geners da   sal producids en Svizra u retratgs da l'exteriur;  b) incassament dals pretschs fixads inclusiv da la taxa da regal;  c) pajament da las taxas da sal als chantuns;  d) mantegniment dals deposits da sal prescrits da la lescha per il   provediment economic en cas da guerra, eventualmain cun  cooperaziun dals chantuns;   e) collavuraziun cun las instanzas chantunalas e federalas cumpetentas;  f) participaziun cun vusch consultativa a las sesidas dal cussegl   d'administraziun.   Art. 9  L'organ da controlla da las salinas dal Rain ha las suandantas  incumbensas:   Organ da  controlla   a) examinar il rendaquint da las taxas da regal ch'è vegnì fatg da la  direcziun;   b) elavurar in rapport da revisiun e dar tut las infurmaziuns ch'il cussegl  d'administraziun dumonda.   Art. 10  1 En cas da differenzas tranter persunas privatas e la direcziun da las  salinas dal Rain concernent l'applicaziun da questa cunvegna, en spezial   Protecziun  giuridica   2         Cunvegna interchantunala davart la vendita da sal en Svizra 780.200     en vista a l'import ed a la vendita sco er a l'incassament da las taxas da  regal, decida il cussegl d'administraziun applitgond l'artitgel 7 alinea 3.  2 La via giudiziala ordinaria resta resalvada.  3 Dispitas tranter ils chantuns ch'èn sa participads a questa cunvegna sco  er tranter els ed ils organs da questa cunvegna vegnan decididas dal  tribunal federal.   Art. 11  1 Sche almain 12 chantuns u mezs chantuns èn sa participads, è il cussegl  d'administraziun autorisà da metter en vigur questa cunvegna. 1) Per quest  conclus po vegnir applitgà l'artitgel 7 alinea 3 confurm al senn.   Entrada en vigur  e participaziun   2 Las decleraziuns da participaziun ston vegnir drizzadas al cussegl  d'administraziun da las salinas dal Rain. Il cussegl d'administraziun  dumonda al cussegl federal d'approvar la cunvegna.   Art. 12  1 L'extrada po vegnir declerada da tut temp, resguardond in termin da  desditga dad in onn, per la fin d'in onn chalendar.   Extrada  2 Concludì uschia tras la radunanza generala extraordinaria da las  acziunarias e dals acziunaris da la societad da las salinas svizras reunidas  dal Rain ils 22 da november 1973 a Turitg.  3 Il concordat è oz liant  per ils chantuns: dapi:  Turitg 4 da december 1974  Berna 8 da schaner 1975  Lucerna 28 da november 1974  Uri  23 d'october 1974  Sviz 29 d'avrigl 1974  Sursilvania 18 da zercladur 1974  Sutsilvania 13 da fanadur 1974  Glaruna 14 da zercladur 1974  Zug  23 da zercladur 1975  Friburg 12 d'avust 1974  Soloturn 23 d'october 1974  Basilea-Citad 25 da zercladur 1974  Basilea-Champagna 16 da fanadur 1974  Schaffusa 24 da zercladur 1974  Appenzell dador 18 da zercladur 1974  Appenzell dadens 18 da mars 1974  Son Gagl 10 da december 1974  Grischun 30 d'october 1974  Argovia 30 da zercladur 1975                                                                     1) entrada en vigur il 1. d'october 1975       3     780.200 Cunvegna interchantunala davart la vendita da sal en Svizra     4       Turgovia 14 d'avrigl 1975  Tessin 15 d'avrigl 1975  Vallais 21 d'avrigl 1975  Neuchâtel 9 d'avust 1974  Genevra 28 da schaner 1975    	Art. 1 	Intent 	Art. 2 	Regal da sal 	Art. 3 	Taxas 	Art. 4 	Pretschs 	Art. 5 	Entradas 	Art. 6 	Organs 	Art. 7 	Cussegl d'administraziun 	Art. 8 	Direcziun 	Art. 9 	Organ da controlla 	Art. 10 	Protecziun giuridica 	Art. 11 	Entrada en vigur e participaziun 	Art. 12 	Extrada  		2018-06-04T14:50:42+0200 	"7001 Chur" 	"Gesetzessammlung Kanton Graubünden"